У намінацыі “Дуэт” дыпломам трэцяй ступені адзначаны вучаніцы пастаўскай СШ №3 Мацюшонак Каця і Дунец Луіза. Другое месца і адпаведны дыплом прысуджаны салісткам эстраднай студыі Варапаеўскай дзіцячай школы мастацтваў Вітко Лене і Сеганкевіч Машы. Пераможцам сярод дуэтаў прызнаны творчы тандэм у складзе Літвіновіч Машы і Мацур Лены з Навасёлкаўскай ДШМ. Дзяўчынкі, якім на сцэне дапамагалі сябры са школы мастацтваў, пакарылі журы і гледачоў не толькі бездакорным выкананнем песні “Востраў дзяцінства”, але і тым, што самі акампаніравалі сабе на гітарах.